NaiveNeuron/SloPal huggingface dataset:
Kollár, Boris, poslanec NR SR (2018-05-16):
Pán minister, pri všetkej úcte a to viete, že vás ako človeka mám rád. Práve sa správate ako taký daňový netvor a to skutočne, s nadsádzkou hovorím, ale myslím to vážne. Skutočne vám úprimne želám váš nový post, aby ste už takéto potom veci nezavádzal. Na jednej strane je to fajn. Bývalý expremiér si vás zavolá a musíte vyložiť na stôl 600 mil. a idete teda rozdávať sociálne balíčky a potom ako správny ekonóm rozmýšľate, ako to z tých ľudí znova dostať. Medziročne nám stúpla cena potravín o 6 percent. Ľudia to zase vydajú pekne späť. Potom nám narástla cena zase energií. Rozdáte to teda, tomu premiérovi to dáte, tie peniaze, a okamžite to z nich vytiahnete späť. Skutočne medziročne máme prírastok okolo 700 – 800 miliónov na daniach. Keď odpočítame fyzické osoby, môžme sa baviť o 630 mil. a vy súrne potrebujete 35 miliónov. Týchto 35 miliónov máte vyrátaných, čo príde do rozpočtu, ale nemáte už spočítané, koľko to bude stáť tých obyčajných, bežných ľudí, ktorým to znova z jednej strany vyberiete. Viete presne, ja by som tuná, musím spomenúť pána Matoviča, ako hovoril, že proste sa chováte tak, že večer ľuďom vykradnete špajzu a ráno mu donesete, ráno im zazvoníte pri dverách a donesete im jeden džem, jeden kompót a tvárite sa sociálne. Takže ja si myslím, že toto nie je úplne v poriadku, lebo zase idete postihnúť ľudí touto daňou, ktorí sú naozaj zodpovední, ktorí sa poisťujú, ktorí sú zodpovední a snažia sa nejakým spôsobom zodpovedne konať. A zároveň každý, kto má úver dnes, sa musí poistiť zo záko; z úverových podmienok, banky si to vyžadujú, to znamená, že to postihne strašne veľa slušných, zodpovedných ľudí. A vy na jednej strane idete rozdávať 600 mil., lebo vám to nakázali, na druhej strane to všetko týmto spôsobom povyťahujete nenápadne. Ja už len čakám, kedy zavediete 10-percentnú daň zo vzduchu alebo z topánok ošmatlaných. Prepáčte, pán minister, ale cez to všetko vás mám... (Prerušenie vystúpenia časomerom.)
Mezenská, Helena, poslankyňa NR SR (2014-11-08):
Ja som si pôvodne myslela, že sa nebudem zapájať ani do diskusie a ani nebudem vystupovať, pretože patrím asi k ľuďom, ktorý by bol posledný, ktorý by sa bránil tomu, aby pre odhalenie korupčnej kauzy nebol odvolaný minister alebo rovno aj premiér. Ale vzhľadom na to, že boli vyvodené dôsledky z tej kauzy, ja som naozaj primárne sledovala túto schopnosť vlády, prelomovú schopnosť vlády odvolať ministerku ako pozitívny signál práve preto, že sa nechcem podieľať v súčasnosti na deštrukcii vlády, pretože si uvedomujem, že na pozadí zahraničnopolitického diania je to veľmi citlivý proces, práve preto som ja toto odvolávanie premiéra nepodporila. Nepodporila som ho aj preto, že naozaj, ako tu už aj bolo povedané, opozícia, nevidím reálnu šancu ani schopnosť, potenciál zjednotiť sa za niečo, iba proti niečomu. Ja verím, že táto dnešná udalosť a vôbec toto celé rokovanie dnes bude veľkou príručkou pre zástupcov SMER-u, pre celú vládu, aby v procese očisťovania sa od finančných skupín, nadnárodných skupín, ktoré tunelujú tento štát, sa jednoducho očistila. Ja to naozaj vnímam ako posledný signál, poslednú kvapku, ak sa strana SMER a vláda neočistí od korupčníkov a nezákonníkov, verím, že každý z vás si dnes uvedomuje, akým vážnym spôsobom ohrozujete situáciu nielen v našej krajine, ale v Európe a v celom svete.
Šebová, Zuzana, poslankyňa NR SR (2021-02-05):
Pán predsedajúci, prosím, dajte hlasovať o návrhu zákona ako celku s prijatými pozmeňujúcimi návrhmi, gestorský výbor odporúča schváliť.
Paška, Pavol, predseda NR SR (2012-11-06):
Hlasujeme. (Hlasovanie.) 128 prítomných, 18 bolo za, 80 proti, 28 sa zdržalo, 2 nehlasovali. Návrh sme neschválili a nebudeme pokračovať v rokovaní o tomto návrhu. Schválili sme, alebo hlasovali sme o prerokovaných bodoch programu. Dámy a páni, podávam návrh na zaradenie nových bodov do programu 8. schôdze, máte, alebo mali by ste to mať rozdané v laviciach, je to návrh vlády na skrátené legislatívne konanie o vládnom návrhu zákona o štátnych hmotných rezervách (tlač 267) a návrh vlády na skrátené legislatívne konanie o vládnom návrhu zákona o núdzových zásobách ropy. Je to tlač 269. Zároveň navrhujem, aby, ak schválime hlasovaním túto zmenu programu, sme najprv rokovali o 14.00 hodine o návrhu s vyslovením súhlasu alebo nesúhlasu. Ak vyslovíme potom v hlasovaní o 17.00 hodine súhlas, budeme pokračovať hneď prvými čítaniami týchto tlačí tak, aby sme potom, ak prejdú do druhého čítania, uskutočnili zajtra cez obed výbory a mohli potom pokračovať v druhom a treťom čítaní. Takže dávam tento návrh. Budeme hlasovať. (Hlasovanie.) 133 prítomných, 87 za, 1 proti, 45 sa zdržalo. Schválili sme zmenu programu 8. schôdze. Chcem vás ešte poprosiť, dámy a páni, o hlasovanie o návrhu na zmeny v zložení výborov Národnej rady, máte to ako tlač 282. Ide o zmeny vo výbore pre európske záležitosti a vo výbore na kontrolu činnosti Slovenskej informačnej služby. Vo výbore pre európske záležitosti pán poslanec Mikuláš Krajkovič bude náhradným členom výboru za pani poslankyňu Janu Vaľovú a pán poslanec Miroslav Číž bude náhradným členom výboru za pána poslanca Štefana Gašparoviča. Ďalej vás chcem informovať, že poslanci, členovia klubu za hnutie Obyčajní ľudia a nezávislé osobnosti navrhujú zvoliť pána poslanca Branislava Škripeka za člena osobitného kontrolného výboru na kontrolu činnosti Slovenskej informačnej služby, keďže pán poslanec Hlina vystúpením z poslaneckého klubu zo zákona stratil členstvo v tomto výbore. Chcete, dámy a páni, k tomu zaujať stanovisko? Pán predseda Huba? Nie. Dámy a páni, môžem dať hlasovať o tomto návrhu na zmeny vo výboroch? Takže hlasujeme o návrhu na zmeny. Máte ich rozdané v laviciach a informoval som vás o týchto zmenách. (Hlasovanie o návrhu na uznesenie Národnej rady Slovenskej republiky k návrhu na zmeny v zložení výborov Národnej rady Slovenskej republiky , tlač 282.) (Hlasovanie.) 132 prítomných, 131 bolo za, 1 sa zdržal. Schválili sme zmeny vo výboroch Národnej rady Slovenskej republiky. Tým sme odhlasovali všetky potrebné veci. Nech sa páči, pán predseda výboru pre životné prostredie, pán poslanec Huba.
Zimenová, Zuzana, poslankyňa NR SR (2017-09-11):
Ďakujem za slovo. Chcem poďakovať kolegovi Mirovi Sopkovi za to, že posilnil rady nás skeptikov a neváhal to priznať a že zotrvá v tomto svojom snažení aj naďalej, čo týmto vlastne prisľúbil, pretože toto je jediná cesta, akým sa dajú meniť veci vo vzdelávaní. A zároveň mu chcem veľmi pekne poďakovať za to, čo vo svojom príspevku povedal, že chce otvoriť diskusiu o tejto téme. Ja sa domnievam, že toto je snáď jedna z tých najcennejších vecí, ktorú môžeme urobiť predkladaním návrhov zákona, o ktorých vieme vopred, ako dopadnú, pretože sú predkladané v opozícii, ale takýto prístup ja nesmierne oceňujem, chcela som to povedať nahlas. Jedine v diskusii je možné meniť veci a je mi veľmi ľúto, že tu znova a opäť o opozičných návrhoch diskutuje len opozícia medzi sebou.
Paška, Pavol, predseda NR SR (2014-09-10):
Pán poslanec Lipšic.
B. Bugár, podpredseda NR SR: (2004-09-22):
(Hlasovanie.) Prítomných 146 poslancov, za návrh 82, proti 61, zdržali sa 3 poslanci. (Potlesk.) Konštatujem, že sme schválili vládny návrh zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. Pán poslanec Hort, procedurálny návrh.
Bugár, Béla, podpredseda NR SR (2018-10-23):
Pán poslanci!
P. Paška, predseda NR SR: (2007-11-29):
Pán premiér, váš čas 15 minút určených na odpovede na otázky vypršal. Ďakujem vám pekne. Budeme pokračovať teraz odpoveďami na otázky členom vlády podľa vyžrebovaného poradia. Ako prvá bola vyžrebovaná otázka pani poslankyne Viery Mazúrovej na pána ministra dopravy, pôšt a telekomunikácií Ľubomíra Vážneho a znie: „Vážený pán minister, kedy je plánované otvorenie cestného prepojenia medzi severoslovenskými regiónmi Hornej Oravy a Kysucami?“ Nech sa páči, pán minister, máte slovo.
Pavlis, Pavol, minister hospodárstva SR (2015-02-05):
Ďakujem za doplnenie otázky. Z toho technického hľadiska, tak ako si spomenul, samozrejme, ja tiež nie som chemik, nie som odborník na čpavok, ale asi tak, ako ste spomenuli, čo ja viem, moje informácie sú, výroba čpavku, celkovo výroba v Dusle má tradíciu viac ako 30 alebo 40 rokov. Tá technológia, ktorá je tam takisto viac ako 20 alebo 30 rokov a v tomto prípade sa nejedná o modernizáciu, ale o úplne novú výrobu na inom mieste, ako je táto stará výroba, aj keď je to v tom istom areáli. Ale vzhľadom na to, že sa rozprávame alebo bavíme o tom, že má ísť o novú výrobu, tak je tu ten predpoklad, že by mohla byť kľudne postavená aj niekde inde, či už v Nemecku, alebo v Českej republike, a druhý faktor je to, že tak ako v minulosti bolo, že tá produkcia, tá výroba tu mala trvácnosť 20 alebo 30 rokov, tak pri takejto veľkej investícii je predpoklad, že táto investícia zostane a bude zamestnávať aj naďalej týchto ľudí 20 alebo 30 rokov, pretože tú fabriku alebo tú výrobu toho čpavku asi neodnesiete. Tak ako som aj v mojej odpovedi spomenul, si stojím za tým tvrdením, že budem podporovať také technológie, také investície, ktoré, či už zachovajú pracovné miesta, a nielen Duslo, môžu to byť automobilky, môžu to byť iné fabriky, tak budem podporovať také investície, také technológie, ktoré aj zachovajú, ale aj prinesú nové pracovné miesta, samozrejme, to je ešte pridaná hodnota toho, tej investície, ale tak, ako si za tým stojím, naďalej tvrdím a tvrdiť budem, ako štátny tajomník som do žiadneho rozhodovacieho procesu vo fáze schvaľovania investičnej pomoci Dusla Šaľa nezasahoval, nebol som pri žiadnom konaní a ani ako minister som nepodpisoval žiadne rozhodnutie. Do dnešného dňa sme neobdržali oficiálne rozhodnutie z Európskej komisie. Zatiaľ som túto žiadosť alebo toto rozhodnutie neobdržal, takže ani doteraz som ako minister žiadne rozhodnutie v súvislosti s týmto nepodpísal. Ale tvrdím, že budem takéto investície naďalej podporovať.
Číž, Miroslav, podpredseda NR SR (2014-12-03):
Ďakujem pekne. Pán minister, s reakciou na dve minúty. Nech sa páči, na faktické poznámky, máte slovo.
Laurenčík, Milan, podpredseda NR SR (2021-06-22):
Ďakujem. Chce sa k rozprave vyjadriť pani spravodajkyňa? Nechce. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 498, spoločná správa výborov má tlač 498a. Opäť odovzdávam slovo pánovi ministrovi zdravotníctva, pánovi Vladimírovi Lengvarskému, aby vládny návrh zákona odôvodnil, nech sa páči.
Matejička, Vladimír, poslanec NR SR (2015-11-12):
Ďakujem, pani predsedajúca. Dovoľte mi, aby som vám podal správu výboru pre obranu a bezpečnosť. Výbor Národnej rady Slovenskej republiky pre obranu a bezpečnosť ako gestorský výbor k návrhu na aktualizáciu vojenského zastúpenia Slovenskej republiky pri orgánoch vo vojenských štruktúrach NATO a Európskej únie a vyslanie príslušníkov ozbrojených síl Slovenskej republiky do tohto vojenského zastúpenia (tlač 1849) podáva Národnej rade Slovenskej republiky túto správu: Predseda Národnej rady Slovenskej republiky svojím rozhodnutím č. 1858 z 30. októbra 2015 pridelil návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslanie príslušníkov ozbrojených síl Slovenskej republiky do tohto vojenského zastúpenia na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory prerokovali návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslania príslušníkov ozbrojených síl Slovenskej republiky do tohto vojenského zastúpenia v určenej lehote a odporučili Národnej rade Slovenskej republiky: 1. Zobrať na vedomie návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslania príslušníkov ozbrojených síl Slovenskej republiky do tohto vojenského zastúpenia podľa čl. 86 písm. k) Ústavy Slovenskej republiky. 2. Vysloviť súhlas s aktualizáciou vyslania príslušníkov ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a Európskej únie. Pani predsedajúca, prosím, otvorte rozpravu k tomuto návrhu.
Bugár, Béla, podpredseda NR SR (2016-04-22):
Na vystúpenie pána poslanca s faktickými poznámkami sa hlásia piati. Končím možnosť sa prihlásiť do faktických. Jeden medzi tým... (Reakcia z pléna.) Takže sú štyria s faktickými. Pani poslankyňa Grausová.
Kollár, Jozef, poslanec NR SR (2010-09-09):
Áno.
B. Bugár, podpredseda NR SR: (2004-10-21):
I. Hamarčák, poslanec: Ďakujem pekne, pán predsedajúci, za slovo. Chcel by som iba doplniť svojho predrečníka a kolegu v tom, že naozaj je to nesystémové riešenie a podľa môjho názoru neprinesie ani očakávaný efekt. Nakoniec to sám predkladateľ priznal, že dá sa síce očakávať možnosť zastavenia rastu cien, ale my by sme sa mali snažiť hľadať cestu nie o zastavení a regulovaní ceny, ale hľadať cestu, aby sa prirodzeným spôsobom vytváral tlak nielen na poisťovne v tom konkurenčnom prostredí, ale všeobecne na reguláciu tej ceny nie formou zákona, ale formou prirodzenej tvorby cien. Ak si dneska zhrnieme všetky argumenty za a proti, tak treba poukázať aj na to a spýtať sa napríklad, koľko áut je dnes nepoistených, ktoré jazdia, a jednoducho nie je priestor na to, aby boli takíto nezodpovední vodiči alebo majitelia týchto áut sankcionovaní. Čiže toho priestoru možno je viacej, ako tento návrh zákona momentálne predkladá. Ďakujem pekne za slovo.
Paška, Pavol, predseda NR SR (2013-10-29):
(Hlasovanie.) 134 prítomných, 53 za, 74 proti, 7 sa zdržali. Návrh sme neschválili a nebudeme pokračovať v rokovaní. Dámy a páni, odhlasovali sme prerokované body. Chcem vás informovať, že o druhej poobede je zaradený bod interpelácie, a chcem informovať členov poslaneckého grémia, že sa stretneme nie, ako som avizoval, teraz, ale až po hlasovaní a vykonaní tajnej voľby o, po 17.00 hodine a budeme sa zaoberať ďalším priebehom schôdze. Pán poslanec Hrnčiar.
Matovič, Igor, poslanec NR SR (2010-10-19):
Vždy sa ma tak nejako osobne dotkne, ak niekto, kto nemá právo hovoriť o niečom, o tom hovorí, tak ako sa ma pred pár dňami dotklo, keď tu nejaký komunista citoval niečo z diela Jána Pavla II., takisto sa ma dnes dotklo, ak vy, pani poslankyňa, ste tu hovorili niečo o tom, že, alebo ste sa tak nepriamo stavala do role kulaka, alebo ste išli vytvárať zo seba vlastne možno z nádejných budúcich sudcov, ktorí sú vám blízki, ľudí, ktorí boli nejakým štýlom ukrivdení a prirovnávali ste ich k tým kulakom. Práve navrhovaná právna úprava chce umožniť práve týmto ľuďom, ktorí boli možno doteraz v takejto pozícii kulakov alebo detí z takýchto rodín, aby mohli kandidovať za sudcov a chce zabrániť, alebo chce zrušiť doterajšie praktiky, kedy hlavnou kvalifikáciou bola tá správna červená knižka, resp. priateľstvo s pánom Harabinom.
Blanár, Juraj, podpredseda NR SR (2022-03-24):
Pán predseda výboru, budete ešte dlho alebo...
Blanár, Juraj, podpredseda NR SR (2022-12-06):
Pán poslanec Eduard Kočiš s faktickou poznámkou.
Laurenčík, Milan, podpredseda NR SR (2022-04-29):
Už ste hovoril s faktickou poznámku k tomuto? Mám taký dojem, že aj pán Kočiš sa prihlásil neskoro. (Reakcia z pléna.) Nie? Takže pán poslanec Kočiš.
Bugár, Béla, podpredseda NR SR (2019-09-10):
Pani poslankyňa, to nie je procedurálny návrh.
Mikulec, Roman, poslanec NR SR (2024-01-24):
Ďakujem pekne. Richard, ty si spomínal, že čím viac sa o tom celom hovorí, tým viac aj odborníci majú čas sa v tom rozobrať a prinášajú stále viac a viac zistení. Aj na toto je naozaj dobrá táto rozprava a ja takisto chcem poďakovať kolegom z opozície, že vystupujú a stále hovoria a prinášajú nové zistenia a nové príklady. Takisto si hovoril o tých mnohých príkladoch, a ja verím, že ich budeme počúvať stále viac a viac, a najmä to, aby sme informovali naozaj ľudí. A ja taký jeden príklad mám takisto a týka sa to konkrétne priateľa Roberta Fica pána Kičuru, ktorý je obvinený z viacerých trestných činov, a podľa súčasného stavu by mu hrozilo 10 rokov za mrežamu... za mrežami. Je obvinený totiž zo skutkov klasifikovaných ako obzvlášť závažné zločiny. Pripisujú mu totiž, že prijal úplatok, resp. porušil povinnosť pri správe cudzieho majetku, čím mal spôsobiť škodu veľkého rozsahu. Dnes je táto škoda rátaná alebo stanovená od sumy 133-tisíc eur, ak však prejde táto novela Trestného zákona, o ktorej tu hovoríme, tak ta suma by bola stanovená až na výšku 700-tisíc, čím by tie skutky, za ktoré je obvinený pán Kičura, spadli do nižšej hranice, a tým pádom by mu hrozilo namiesto desať rokov trest tri až osem rokov, no a, samozrejme, vzhľadom na to, že ak by súd posúdil, že nebol doposiaľ trestaný, možno nejaké poľahčujúce okolnosti, tak de facto by mohol vyviaznuť s podmienkou. Toto je konkrétny prípad. Veľmi podobný tomu, čo si spomínal aj ty.
Poliačik, Martin, poslanec NR SR (2014-11-10):
Ten môj procedurálny návrh, pani podpredsedníčka, je úplne jasný. Už len za priebeh týchto faktických poznámok a totálne nerešpektovanie rokovacieho poriadku by sme sa mali zamyslieť nad tým, kto vedie tento parlament. Ja viem, že vám je to trápne, ja viem, že aj stranícky, aj mocensky je pán Paška nad vami a jednoducho niektoré veci si nemôžte dovoliť, ale ak je to takto nastavené, tak nefungujeme správne. To bolo flagrantné porušenie rokovacieho poriadku a... (Prerušenie vystúpenia predsedajúcou.)
Kollár Boris, predseda NR SR (2020-05-20):
Prosím, prezentujeme sa a hlasujeme. (Hlasovanie.) Prítomných 130 poslancov, za 109, proti 1, zdržali sa 20. Návrh sme schválili.
Ľ. Petrák, poslanec: (2007-09-18):
Keď sa ide podľa tých kritérií, podľa ktorých ste  išli vy osem rokov, tak my máme elementárnu zodpovednosť voči občanom a my sme netransparentní a vy ste tvorili tie kritériá. To nemôžete myslieť vážne. Ja plne súhlasím s tým, že treba vytvoriť transparentné kritériá na prideľovanie všetkých typov dotácií, s tým nemá nikto absolútne žiaden problém. Problémom je len interpretácia  a snaha obviňovať, očierňovať bez nejakých reálnych podkladov.
Kecskés, Ján, poslanec NR SR (2019-10-24):
Ďakujem za slovo. Poslanci za Ľudovú stranu Naše Slovensko Marian Kotleba, Ján Kecskés, Jana Nehézová, Natália Grausová predkladajú do Národnej rady Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 363/2011 Z. z. o rozsahu, o podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov. Cieľom predloženej novely zákona je snaha o efektívne využívanie prostriedkov z verejného zdravotného poistenia na úhradu liekov pre deti, zdravotne znevýhodnené deti a starobných dôchodcov. V navrhovanej novele sa rušia limity spoluúčasti pre predmetné skupiny poistencov, z čoho vyplýva, že títo poistenci nebudú doplácať za lieky, zdravotnícke pomôcky a dietetické potraviny absolútne nič. Toľko na úvod a zároveň sa hlásim do rozpravy ako prvý.
A. Belousovová, podpredsedníčka NR SR: (2007-07-02):
Ďalej v rozprave vystúpi pán poslanec Novotný. Nech sa páči, pán poslanec, máte slovo.
Hrnčiar, Andrej, podpredseda NR SR (2018-05-15):
Pán poslanec Dostál. Nie je v rokovacej sále. Pán poslanec... Nie je v rokovacej sále, takže vzhľadom... Strácajú poradie dvakrát. (Reakcia z pléna.)
Laššáková, Jana, podpredsedníčka NR SR (2015-06-17):
Pani poslankyne, páni poslanci, poprosím vás o pokoj a sústredenie, pretože budeme hlasovať. Pán spravodajca vo svojom záverečnom vystúpení navrhol, aby sme o vládnom návrhu zákona o výchove a vzdelávaní (tlač 1498) hlasovali 25. na budúci týždeň vo štvrtok, takže o tomto návrhu zákona budeme hlasovať vo štvrtok podľa návrhu spravodajcu. (Ruch v sále.) Poprosím vás, páni poslanci, o pokoj. Teraz pokračujeme v prerušenom rokovaní hlasovaním. Prosím spravodajcu, ktorého určil... Poprosím spravodajcu, ktorého určil navrhnutý gestorský výbor pre zdravotníctvo, poslanca Ladislava Andreánskeho, aby uviedol hlasovanie o bode 22 schváleného programu, ktorým je prvé čítanie o návrhu poslancov Rašiho, Valockého a Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov (tlač 1606). Páni poslanci, poprosím vás, sústreďme sa. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Richarda Rašiho, Jozefa Valockého a Vladimíra Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1606.)
Slafkovský, Alexander, poslanec NR SR (2010-08-10):
Ďakujem pekne. Ja k predloženému návrhu nemám žiadne doplňujúce informácie. Pán predsedajúci, otvorte rozpravu.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 146 poslancov, za 67, proti 9, zdržalo sa 69 poslancov, 1 nehlasoval. Návrh sme neschválili. Teraz prosím pána poslanca Marosza, aby uviedol hlasovanie v prvom čítaní a to o návrhu poslancov Kotlebu, Schlosára, Drobného a Moru na vydanie zákona, ktorým sa mení a dopĺňa Trestný poriadok (tlač 1143). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Moru na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1143.)
Lipšic, Daniel, poslanec NR SR (2016-09-06):
Držím sa témy, ktorou je konflikt záujmov. Začal som zdravotníctvom, hovorím o vnútre. Tá situácia podľa mojej mienky je neudržateľná, keď prebieha trestné stíhanie v kauze Chovanec za údajne ohováranie ministra vnútra, riešia to podriadené zložky ministra vnútra. Teraz vy zablokujete diskusie o jeho odvolávaní a potom tuná pán poslanec Číž vykrikuje, že o tom nemôžme hovoriť. Čiže môžme o tom hovoriť vlastne nikdy a nikde, hej. Budeme o tom hovoriť, pán predseda, a kauza pána poslanca Valockého je len vrcholkom ľadovca, toho, akým spôsobom vaši nominanti a vaši vrcholní predstavitelia sú v konflikte záujmov par excellence. Aj k tomu vyzývam váš sta... (Prerušenie vystúpenia časomerom.)
Gál, Gábor, poslanec NR SR (2013-01-31):
Ďakujem za slovo. Ja chcem podporiť pani poslankyňu v tomto jej návrhu. Určite je rad ďalších služieb a dodávok, ktoré, na ktoré by sme mali myslieť, že nemôžu ísť cestou klasického verejného obstarávania. Len to treba v zákone tak špecifikovať, aby sa nenašli verejní obstarávateľ, obstarávatelia, ktorí práve tieto výnimky budú zneužívať na to, aby prihrali nejaké zákazky svojim známym, svojim sponzorom, svojim klientom. Za úvahu by stálo, že či nevymenovať tieto výnimky taxatívne, a nie nejakým označením, že keď tak, tak bude onak. V slovenskom právnom poriadku práve taxatívne vymenovania, ktoré neumožňujú potom žiadne iné výhovorky, sa osvedčili. Takže je to určitá forma, ako vylepšiť tento stav.
Gy. Juhász, poslanec: (2009-03-10):
Pripájam sa k slovám pána poslanca Farkasa. Táto novela rieši poplatky drobných akcionárov, ale v súčasnosti aj obce a mestá na Slovensku obdržali faktúry z Centrálneho depozitára cenných papierov. Obce a mestá, ktoré sú akcionármi napríklad vodárenských spoločností, ktoré majú nominálnu hodnotu niekde medzi 10 a 20 mil. korún, tak tí dostali 12-tisícové faktúry, niektoré obce a mestá, ktoré majú väčšiu hodnotu tých nominálnych akcií, dostali faktúry na 25-tisíc korún. Toto je enormný nárast poplatkov pre Centrálny depozitár cenných papierov. Takže upriamil by som aj pozornosť pána ministra na tento problém, ktorý sa tiež bude musieť riešiť.
Pellegrini, Peter, podpredseda NR SR (2020-05-13):
Pán poslanec Štefan Kuffa.
Bugár, Béla, podpredseda NR SR (2019-05-22):
Pán poslanec...
Kotleba, Marek, poslanec NR SR (2021-10-21):
Čiže prosím vás, žiadne zvyšovanie a takéto šikanovanie do budúcna.
I. Šimko, minister obrany SR: (2003-07-03):
V nadväznosti na realizáciu zmien vyplývajúcu z dlhodobého plánu rozvoja a štruktúry ozbrojených síl Slovenskej republiky došlo k 1. októbru 2002 k podstatnému zníženiu mobilizačných úloh, napríklad v oblasti personálu päťnásobne, v oblasti vecných prostriedkov desaťnásobne. Taktiež sa štvornásobne znížil počet odvedencov povolaných na výkon základnej alebo náhradnej služby. Preto na zabezpečenie úloh v oblasti doplňovania ozbrojených síl Slovenskej republiky a výkonu štátnej správy na úseku obrany vykonávanú vojenskými správami nie je potrebné udržiavať vojenské správy v súčasných organizačných štruktúrach a počtoch. V čl. II návrhu zákona, ktorým sa mení a dopĺňa zákon č. 320/2002 Z. z. o brannej povinnosti, sa odstraňujú nepresnosti, ktoré sa vyskytli pri aplikácii tohto zákona od nadobudnutia jeho účinnosti, ale taktiež ustanovuje zmeny, ktoré vyplývajú z navrhovaných zmien v štruktúre vojenských správ. S pozmeňujúcimi návrhmi obsiahnutými v spoločnej správe, ktoré gestorský výbor odporúča schváliť, okrem návrhu č. 8 súhlasím. S pozmeňujúcimi návrhmi obsiahnutými v spoločnej správe, ku ktorým gestorský výbor nezaujal stanovisko, a s pozmeňujúcim návrhom č. 8 zo spoločnej správy nesúhlasím a prosím, aby ste ich neschválili. Vážené panie poslankyne, vážení páni poslanci, prosím o podporu tohto návrhu. Ďakujem za pozornosť.
Šudík, Tomáš, poslanec NR SR (2023-03-23):
Vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 1344. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: výbor Národnej rady, Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte všeobecnú rozpravu. Ďakujem.
A. Belousovová, podpredsedníčka NR SR: (2007-06-28):
Ak nie, vyhlasujem tento bod programu za skončený. Vážené panie poslankyne, vážení páni poslanci, ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Vládny návrh zákona ste dostali pred prvým čítaním ako tlač 278 a spoločnú správu výborov máte ako tlač 278a. Teraz prosím pani ministerku práce, sociálnych vecí a rodiny Slovenskej republiky, pani Vieru Tomanovú, aby odôvodnila tento vládny návrh zákona. Nech sa páči, pani ministerka, máte slovo.
Jurinová, Erika, podpredsedníčka NR SR (2014-03-26):
Nie, to som nechcela, teda kvôli tomu sa sem neprihlásila. (Povedané so smiechom.) Chcela by som reagovať a poďakovať pánu kolegovi Mikloškovi za tieto jeho slová. Vždy, keď je to osobné, je tam možnože pre človeka, nieže možno, ale je to určite citlivejšie, treba však povedať, že ja som sa tiež cítila osobne dotknutá tou jednou vetou, ktorú som si v liste prečítala: „Môj syn nebol zranený, on iba zomrel.“ Z toho mi jednoznačne vyplýva, že ľudský život je naozaj málo chránený. Zmenu, ktorú robíme, tak dúfam, že sa podarí urobiť naozaj ako len naštartovanie nejakého procesu. Hovorila som z väčšej časti potom o právach obetí a dúfam, že sa to podarí rozvinúť do naozaj nejakej komplexnejšej aj novely. Bola by som rada, keby sa toho samotné ministerstvo chytilo, aby sme mali my menej práce, ale už uvidíme, teda ako sa nakoniec rozhodnú. To som myslela, žeby nám mohli páni kolegovia zo SMER-u, poslanci, teda pomôcť v tom naštartovaní ministerstva v tom dobrom slova zmysle. Na druhej strane by som sa dotkla ešte toho, ako si, pán kolega, hovoril o výsledku alebo o občianskom konaní pred súdom a tej dlhej doby, kedy sa došlo k nejakému rozhodnutiu alebo k nejakému rozsudku. Ono problém je aj to, že keď sa pojednávajú trestné veci, ak aj tam bolo trestné konanie, tak paradoxne sa stáva, že aj keď sudcovia majú možnosť rovno určiť odškodnenie pre rodiny, väčšinou to odsúvajú práve na tie občianskoprávne konania, čo je podľa mňa skutočná a extrémna trauma pre tých všetkých, ktorí sú s tým konfrontovaní, či už so smrťou, alebo so svojimi vlastnými následkami zdravotnými. Takže ďakujem za osobnú, osobnú vsuvku do tohto celého rozprávania a naozaj vás prosím, páni poslanci, kolegovia, hlavne stranu SMER, aby ste zvážili podporu tejto novely zákona. Ďakujem pekne.
Hrušovský, Pavol, poslanec NR SR (2013-02-13):
Ďakujem pekne, pani predsedajúca, pani podpredsedníčka. Kolegyne poslankyne, kolegovia poslanci, dovoľte, aby som po tretíkrát v krátkom čase predstúpil pred vás ako navrhovateľ uznesenia z poverenia výboru pre ľudské práva a národnostné menšiny a informoval vás o návrhoch, ktoré boli v termíne, ktorý určil predseda výboru, pán predseda Chmel, na podávanie návrhov, o výsledku rokovania výboru na voľbu predsedu Správnej rady Ústavu pamäti národa. Boli podané dva návrhy. Návrh na pána Ing. Mariána Gulu poslancami poslaneckých klubov KDH, SDKÚ a MOST – HÍD. Strana SMER navrhovala pána Dr. Ondreja Krajňáka. Včera bolo rokovanie výboru, na ktorom obidvaja navrhnutí kandidáti predstavili svoj zámer, ako v prípade vyslovenia našej dôvery a zvolenia za predsedu Správnej rady Ústavu pamäti národa si predstavujú plniť svoju funkciu. Po vypočutí obidvoch kandidátov a diskusii výbor konštatoval, že obidvaja navrhnutí kandidáti spĺňajú zákonom predpísané podmienky na to, aby sa mohli uchádzať o dôveru našu pri voľbe. Preto, pani predsedajúca, navrhujem, aby Národná rada Slovenskej republiky zvolila predsedu Správnej rady Ústavu pamäti národa z dvoch predložených návrhov kandidátov. V prípade, že v prvom kole by nebola voľba úspešná, odporúčam, aby Národná rada vykonala ešte na tejto schôdzi, pokiaľ možno dnes, opakovanú voľbu, do ktorej v prípade nezvolenia v prvom kole postupujú obidvaja navrhnutí kandidáti.
Paška, Pavol, predseda NR SR (2012-12-18):
(Hlasovanie.) 141 prítomných, 140 bolo za, 1 sa zdržal. Návrh sme schválili. Pán poslanec Raši uvedie v prvom čítaní hlasovanie o vládnom návrhu zákona č. 578 o poskytovateľoch zdravotnej starostlivosti. Je to tlač 293. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 293.)
P. Hrušovský, predseda NR SR: (2004-06-24):
Pristúpime k rokovaniu o ďalších bodoch programu 28. schôdze Národnej rady Slovenskej republiky. Ďalším bodom programu je informácia ministra obrany Slovenskej republiky pána Juraja Lišku o mimoriadnych udalostiach v operácii Iracká sloboda a mierovej misii na Cypre . Informáciu vlády ste dostali ako tlač 752. Prosím teraz pána ministra, aby informáciu ústne predniesol. Nech sa páči.
P. Hrušovský, predseda NR SR: (2004-06-30):
(Hlasovanie.) 131 prítomných, 117 za návrh, 10 sa zdržalo, 4 nehlasovali. Návrh sme schválili. Prosím, ďalší návrh...
Stančík, Andrej, poslanec NR SR (2023-06-27):
Ďakujem. Tak toto bol riadny bizár. Debata bolo pôvodne, aby som tu aj čo sú ľudia prišli, tak debata bola o sexuálnej výchove na školách, nie o Stančíkovi v ženských sprchách, to, to bola taká nová paralelná debata, myslím, že niektorí teraz si rôzne veci predstavujú, ale nechodím do ženských spŕch, ani nechcem chodiť. Každopádne to je úplne vidieť, ako sa bavíme o jednej téme a my tu zrazu sa naozaj že bavíme o Stančíkovi v ženských sprchách. Bavíme sa tu o gender, o všetkom možnom, čo robia v Amerike, naozaj na Slovensku je v ústave manželstvo ako zväzok muža a ženy, tak tuto ten, tí niektorí konzervatívci v parlamente vedia z akejkoľvek témy úplne odstreliť do vesmíru a riešiť totálne bizáry ako Stančíka v ženských sprchách. Tak poďme späť k tej téme, tá téma je o tom, čo hovorím, že si myslím, že v dnešnej dobe, keď každé dieťa má smartfón, má prístup na internet, tak, bohužiaľ, sa k tomu škodlivému sexuálnemu obsahu dostane tak či onak. A my si nad tým môžme zatvárať oči koľko chceme a môžme sa tváriť, že deti o sexe nič vedieť nebudú. Ale realita je taká, že budú. A pokiaľ im to nepovie učiteľ na základe odborných osnov, a znova, rozprávajme sa o tom, ako tieto osnovy majú byť tvorené, tak im o tom povie internet, pornhub a podobné stránky. Takže prestaňme sa tu teraz baviť o gender a gay pride v Kežmarku a zmene pohlavia, čo na Slovensku absolútne nie je téma a bavme sa o tom, o čom táto rozprava mala v prvom rade byť, a to nie je Stančík s veľkou hruďou v ženských sprchách.
Glváč, Martin, podpredseda NR SR (2016-09-13):
Pán poslanec Želiezka.
J. Brocka, poslanec: (2009-12-04):
Pán podpredseda, môžete otvoriť rozpravu.
A. Belousovová, podpredsedníčka NR SR: (2007-12-05):
A slovo má pani poslankyňa Laššáková, nech sa páči.
Ďuriš Nicholsonová, Lucia, podpredsedníčka NR SR (2016-11-30):
Ďakujeme pekne, pán poslanec, za vaše vystúpenie. Na vaše vystúpenie registrujem tri faktické poznámky. Končím možnosť prihlásiť sa s faktickou poznámkou. Pán poslanec Budaj.
Madej, Róbert, poslanec NR SR (2013-04-30):
Ďakujem pekne. Pán predseda, prosím, aby ste dali hlasovať o tom, že Národná rada Slovenskej republiky podľa § 73 ods. 3 písm. c) rokovacieho poriadku prerokuje predložený návrh zákona v druhom čítaní.
M. Duray, poslanec: (2003-10-21):
Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po rozprave uzniesla v zmysle § 70 ods. 3 písm. c) rokovacieho poriadku na tom, že návrh zákona prerokuje v druhom čítaní. Ak Národná rada súhlasí s týmto návrhom a navrhne postúpiť ho do druhého čítania, tak potom uvediem, ktorým výborom by bolo treba prideliť tento návrh zákona. Ďakujem pekne, pán predseda.
Kvorka, Ján, poslanec NR SR (2017-05-10):
Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tomto hlasovať.
P. Paška, predseda NR SR: (2009-06-24):
(Hlasovanie.) 139 prítomných, 79 za, 42 proti, 18 sa zdržalo. Návrh uznesenia sme schválili. Pán poslanec Bárdos uvedie hlasovanie o návrhu uznesenia k správe o stave vysielania v Slovenskej republike a o činnosti Rady pre vysielanie a retransmisiu za rok 2008. Je to tlač 1024.
Verešová, Anna, poslankyňa NR SR (2016-10-21):
Ďakujem. Ďakujem veľmi pekne kolegovi Budajovi za jeho príspevok v rozprave. Naozaj, ak chceme dobre rokovať, poctivo rokovať v tomto parlamente a hlavne diskutovať, tak je potrebné, aby sme tu sedeli vo väčšom počte, zvlášť z vládnej koalície. Ja sama mám skúsenosť, že naozaj rokujeme, že konštruktívne sa snažíme prinášať pozmeňujúce návrhy, ale naozaj aj teraz v tejto chvíli nemáme vlastne s kým diskutovať o predloženom návrhu. Je vás tu naozaj veľmi málo. Aby naozaj, ak je motivácia zlá, tak je všetko zlé. A ak, aby teda tebou navrhovatelia, keď si ich vyzval, aby navrhovatelia stiahli tento zákon, tak je potrebné, aby okrem charakteru mali aj pokoru. A pokora, to je čnosť hodná štátnikov. Takže ja tiež vyzývam pána predsedu parlamentu, ak sa chceš stať štátnikom, myslím si, že sa o to usiluje, tak aby ukázal, že túto pokoru má, a aby stiahol aj so svojimi kolegami tento návrh, k tomu sa prihováram.
P. Hrušovský, podpredseda NR SR: (2001-11-06):
(Hlasovanie.) 104 prítomných, 98 za návrh, 2 sa zdržali, 4 nehlasovali. Konštatujem, že návrh sme schválili. Ďakujem pánovi ministrovi, pánovi poslancovi Finďovi. Páni poslanci, ešte skôr ako pristúpime k hlasovaniu o uznesení v bode Národný program pre prijatie acquis communautaire 2001, dovoľujem si vám podať návrh uznesenia Národnej rady podľa § 24 ods. 8 zákona o rokovacom poriadku o určení dňa skončenia 52. schôdze Národnej rady Slovenskej republiky na piatok 9. novembra o 13.00 hodine s tým, že neprerokované body 52. schôdze Národnej rady budú zaradené na 53. schôdzu Národnej rady Slovenskej republiky. Prosím, prezentujme sa a hlasujme. (Hlasovanie.) 97 prítomných, 72 za návrh, 1 proti, 20 sa zdržalo, 4 nehlasovali. Návrh sme schválili. Teraz prosím pána poslanca Šebeja, ktorého poveril zahraničný výbor, aby Národnej rade ako spoločný spravodajca predniesol návrh uznesenia k Národnému programu pre prijatie acquis communautaire 2001 , ktorý prerokúvame ako tlač 1071.
Fecko, Martin, poslanec NR SR (2017-12-08):
Ďakujem pekne. Áno, kolegovia to už predznačili svojimi vystúpeniami, čo som chcel zhruba povedať aj ja. Na druhej strane musíme si uvedomiť, že náš národ nebol naučený sa sťahovať za prácou, či sa nám to páči, alebo nepáči. No neboli sme naučení a mnohí ani do dneska, budú veľmi uvažovať, či vôbec bude sa sťahovať. A tie podmienky musia byť také preňho zaujímavé, že povie, že áno, pôjde tam, nasilu ho asi nepremiestnime. A pokiaľ chceme ten región východu celkom vyľudniť, tak potom dajme tú alternatívu. A čo tam potom budeme robiť? Nedáme tam nejakú inú investíciu, jedna z nich môže byť aj ten turistický ruch, áno, aj tie pralesy bukové, čo tam máme, čo neplatíme už, neviem, koľko rokov tie poplatky, ktoré máme platiť UNESCO, ako sme včera v rozpočte videli, kde prakticky sme mohli prilákať niečo. Len tu alternatíva neni. Tu my vieme len tie výrobné podniky rôzne, ktoré sú na západnom Slovensku lokalizované, ale ten potenciál, ktorý by mohol byť v tých službách a v ďalších, aj v tom turistickom ruchu na východe, tam nejaký veľký stimul nevidím, že by sme tam išli, neviem, akým ráznym krokom to riešiť. Už nehovorím o poľnohospodárskej činnosti, kde by sme mohli samozrejme zamestnať tých, ktorí nemusia mať tri vysoké školy. Takže zdá sa mi, že aj to by malo byť ako protiváha tomuto zákonu. Samozrejme, vítam, že budete sa snažiť ich zlákať do tých výrobných podnikov, ktoré sú na tom Slovensku, kde sú teda, žiaľ, je to tak. Pýtali sme sa, keď ten Land Rover išiel, sme sa pýtali, Jaguar, že kde vlastne, prečo tam. Tak pán premiér povedal, že to bola podmienky investorov, že viac-menej na východ, tam akože ich to nezaujalo. Tak sa pýtam, čo robíme preto, aby sme ďalšieho investora zaujali na východ, že môže prísť? Takže na tom by sme mali zamyslieť globálne aj v tých rozpočtoch, ktoré sme, dneska teraz prejednávame. Ďakujem pekne.
Laurenčík, Milan, podpredseda NR SR (2022-03-18):
Na faktické poznámky bude reagovať pán poslanec Milan Mazurek, nech sa páči.
Jurinová, Erika, podpredsedníčka NR SR (2012-10-23):
Ďakujem, nech sa páči, pán poslanec Duchoň.
M. Košútová, poslankyňa: (2008-02-12):
Ako povedala moja predrečníčka pani JUDr. Laššáková, tak ja vám to chcem tiež opäť pripomenúť, keby ste neboli opustili rokovaciu sálu, bol by pozmeňujúci návrh, ktorý ste predkladali, už dávno účinný. Chcem vás ubezpečiť, že ja nemám problém zahlasovať za tento pozmeňujúci návrh, zmenu alebo za tento návrh zákona, ktorý predkladáte, tak ako som to urobila aj v minulom hlasovaní, a verím, že republika už nebude prichádzať o miliardové straty, tak ako to bolo v minulosti. Ďakujem.
Laurenčík, Milan, podpredseda NR SR (2021-06-17):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku, prihlásil sa pán poslanec Milan Vetrák. Nech sa páči, pán poslanec, máte slovo.
Hrnčiar, Andrej, podpredseda NR SR (2019-10-24):
Dve faktické poznámky. Pán poslanec Poliačik.
Glváč, Martin, podpredseda NR SR (2017-06-20):
Vážené panie poslankyne, vážení páni poslanci, otváram šiesty rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Martin Beluský a Igor Matovič. Pokračujeme v prerušenej rozprave o Programe stability Slovenskej republiky na roky na roky 2017 až 2020 (tlač 548). Prosím ministra financií Petra Kažimíra, už je tu, Peter Náhlik tu. Posledný v poradí z písomne prihlásených rečníkov do rozpravy je poslanec Eugen Jurzyca, ktorému odovzdávam slovo. Nech sa páči, pán poslanec. (Pokračovanie rokovania o Programe stability Slovenskej republiky na roky na roky 2017 až 2020 , tlač 548.)
Paška, Pavol, predseda NR SR (2012-07-26):
Hlasujeme. (Hlasovanie.) 142 prítomných, 80 bolo za, 20 proti, 40 sa zdržalo, 2 nehlasovali. Návrh sme schválili.
Bugár, Béla, podpredseda NR SR (2019-06-19):
Pán poslanec Soboňa.
Hrnčiar, Andrej, podpredseda NR SR (2018-11-28):
Päť faktických poznámok. Pán poslanec Uhrík.
Gyimesi, György, poslanec NR SR (2021-10-19):
Ja chcem podporiť Milana Mazureka v tomto jeho geniálnom návrhu, pretože si asi nevšimol, že na budúci rok nám klesnú platy o 15 % v závislosti od výšky deficitu. Čiže ak chce zmraziť platy, tak nech sa páči, poďme do toho, a nieže ušetríme, ale dáme viac, než by sme dali na budúci rok. Toľko, toľko k vašim vynikajúcim návrhom populistickým, ale hlúpym. (Potlesk.)
Grendel, Gábor, podpredseda NR SR (2021-11-05):
S reakciou na faktické poznámky pani poslankyňa Zemanová.
Baránik, Alojz, poslanec NR SR (2019-10-22):
Ďakujem pekne. Pán kolega Ondrej Dostál, ja navrhnem jednu možnú odpoveď na tebou položené otázky, a to je tá, že práve preto SNS navrhuje takéto ministerstvo, lebo vie, že sa tým nebude musieť zaoberať po voľbách. A teda už nám zadáva nejakú agendu, nám, ktorí tu budeme po voľbách, aby sme to ministerstvo museli rušiť. Takže oni potom budú vyskakovať, že sme proti cestovnému ruchu a také všelijaké veci budú robiť. Takže uznávam, že toto je trošku domýšľavé, čo som tu uviedol, ale žiadne iné vysvetlenie sa mi tu neskytá. Lebo pravda je taká, že keby ste, keby si SNS viacej dôverovala v tomto, tak by dala účinnosť takú, ktorá koreluje s tými voľbami predsa, nie, tak prečo by to nemalo byť od 1. marca alebo 1. apríla, mali by ste povedzme mesiac na zriadenie ministerstva, to by dávalo perfektný zmysel. Ale vy to robíte tak, akože dávate priestor na to, aby nejaký taký ekonomický radikál, ako je Sulík, musel to ministerstvo zrušiť. A potom vy budete poukazovať na to, že vidíte, týchto ľudí nezaujíma cestovný ruch, nezaujíma ich šport, preto to tu s nami tak vyzerá. Nie preto, že ste rozkradli všetky peniaze na športoviská a že sa budujú tu všelijaké futbalové štadióny, na ktorých sa nedá hrať a tak. Takže o tomto to podľa mňa je.
B. Bugár, podpredseda NR SR: (2005-09-21):
Dávam slovo spravodajkyni, ktorú určil navrhnutý gestorský výbor pre sociálne veci a bývanie, poslankyni Ľubici Navrátilovej. Ľ. Navrátilová, poslankyňa: Vážený pán predsedajúci, vážený pán minister, vážené pani poslankyne, páni poslanci, vystúpiť na dnešnej schôdzi Národnej rady Slovenskej republiky k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 62. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Účelom návrhu zákona je prispôsobiť nástroje aktívnej politiky trhu práce aktuálnemu vývoju na trhu práce a spresniť, doplniť a vypustiť niektoré ustanovenia vzhľadom na vstup Slovenskej republiky do Európskej únie. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350 o rokovacom poriadku Národnej rady v znení neskorších predpisov, odporúčam, aby sa Národná rada uzniesla v zmysle § 73 vrátiť návrh predmetného zákona na dopracovanie predkladateľom. Súčasne dovoľte, aby som vás informovala, že predseda Národnej rady Slovenskej republiky svojím rozhodnutím č. 1279 z 26. augusta 2005 navrhuje prideliť návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre sociálne veci a bývanie. Ďakujem, pán predsedajúci, skončila som, prosím, otvorte rozpravu a hlásim sa do rozpravy.
Jurinová, Erika, podpredsedníčka NR SR (2013-09-25):
Pán poslanec Jarjabek.
Čepček, Martin, poslanec NR SR (2021-05-14):
Ďakujem pekne. Pán predseda, ďakujem za váš prejav. Pani ministerka nemala náhodou ako štátna tajomníčka na starosti väzenstvo? Ja mám informácie, že mala. Nebolo náhodou pri podpisovaní odpovedí výboru CPT za Slovenskú republiku, keď sa materiál chystá na rokovanie vlády? Mám informácie, že mala. Tak ako ste povedal, pani ministerka by mala mať úctu k legislatívnemu procesu a parlament je tu nato, aby kontroloval vládu, a nie naopak. To znamená, pre ochranu ľudských životov treba konať rýchlo, a nie čakať, pokiaľ nám zomrú ďalší ľudia. Ďakujem.
Raši, Richard, poslanec NR SR (2011-12-13):
Ďakujem pekne, pán predsedajúci. Ja by som zareagoval na to, čo povedal pán poslanec Blanár, čiže v prvom kole sa podpísalo memorandum, ktoré jasne vytvorilo potrebu dodatočných zdrojov na realizáciu navýšenia platov. Potom sa v druhom kole neschválil poslanecký návrh na navýšenie platby za poistencov štátu, čím sme legislatívne ukotvili to, že nebudú zdroje na navyšovanie platov. A teraz sa paralelne s tým tlačí pokračovanie v transformácii. Čiže v memorande potrebujeme navýšenie zdrojov. Potom ich nedáme do systému, lebo neschválime navýšenie platby za poistencov štátu. Trváme na transformácii, čiže vytvárame ekonomickú realitu, že nemocnice sa zadlžovať musia, lebo budú musieť plniť zákon. No a keď sa budú musieť zadlžovať a nebude schválené zrušenie transformácie, tak budú musieť ísť ako obchodné spoločnosti do konkurzu. A buď zaniknú, alebo ich chytí nejaký privátny kapitál a nikto tomu nebude môcť zabrániť. Čiže naozaj cieľavedome idete po privatizácii a odštátnení všetkých, aj fakultných a univerzitných nemocníc. Lebo aj nezahlasovaním percenta, z navýšenia percenta za poistencov štátu a trvaním na transformácii chcete využiť deficit, ktorý, ekonomický deficit, ktorý v nemocniciach a zdravotníctve vznikne na to, aby ste privatizáciu dotiahli do konca. Ďakujem pekne.
J. Vaľová, poslankyňa: (2009-06-17):
Ďalšiu vec poviem. A pôjde to mimo štátnej služby. Myslíte si, že je to normálne, ako masírujú médiá a, samozrejme, aj vy, že jeden primátor mesta má vyšší plat ako minister, že jeden primátor mesta má vyšší plat ako predseda vlády? Tak, preboha, nebuďme populisti a povedzme si, že ak chceme v tomto štáte, aby boli dobré zmluvy, ak chceme v tomto štáte, aby úradníci dobre kontrolovali, tak ich musíme aj zaplatiť. Veď je to smiešne, čo tu rozprávame. A ja si myslím, že si to pani ministerka uvedomuje. A uvedomuje si to veľmi jasne i prechodným  ustanovením, že na to peniaze nie sú. Ale nehrajme sa tu teraz na populistov a povedzme si, že tento štát musí riadne fungovať a musí mať riadne zaplatených odborníkov, pretože toto, čo sa dnes sa tuná penetruje, tak to je nešťastie, vôbec aj v médiách. Je to, naopak, obrátené tak, ako by to malo v štáte fungovať. Ďakujem.